burgasdotpro/wikipedia huggingface dataset:
NAD+ glykohydroláza

NAD+ glykohydroláza () je enzým, ktorý katalyzuje nasledujúcu chemickú reakciu:
Substrátmi tohto enzýmu sú NAD+ a H2O a jeho produktmi sú ADP-ribóza a nikotínamid. Na rozdiel od ADP-ribozylcyklázy/cyklická ADP-ribózahydrolázy (), ktorá katalyzuje tú istú reakciu, táto reakcia neprebieha cez cyklickú ADP-ribózu.
Klasifikácia.
Tento enzým patrí medzi hydrolázy, konkrétne glykozylázy, ktoré hydrolyzujú zlúčeniny s N-glykozylovou väzbou. Medzi ďalšie názvy tohto enzýmu patrí NAD+ nukleozidáza, NADáza, NAD+ hydroláza, difosfohydrínnukleozidáza a DPNáza. 
Význam.
Tento enzým sa účastní metabolizmu nikotinátu a nikotínamidu a vápnikovej signalizačnej dráhy. Metabolizmus vápnika súvisí s udržiavaním hladiny vápnika v tele. Význam tohto metabolizmu takisto súvisí s udržiavaním dostatočného množstva vápniku pre mineralizáciu kostí. Tvorí základ štruktúry a pevnosti kostí. Metabolizmus vápnika môže viesť k niekoľkým chorobám, ktoré môžu súvisieť i s činnosťou obličiek. Vysoká koncentrácia vápnika vedie k bunkovej smrti alebo apoptóze.
Chlorátreduktáza

Chlorátreduktáza alebo chlorečnanreduktáza () je enzým, ktorý katalyzuje chemickú reakciu
Substrátmi tohto enzýmu sú redukovaný akceptor elektrónov (značený ako AH2) a ClO3- a jeho produkty sú oxidovaný akceptor elektrónov (značený ako A), H2O a ClO2-. Tento enzým je úzko spojený s perchlorátreduktázou, ktorá je schopná premeniť chloristan i chlorečnan. Medzi redukované akceptory elektrónov, ktoré je tento enzým schopný oxidovať, patria napríklad flavíny a benzylviologén. Enzým je takisto schopný oxidovať FMN a riboflavín.
Tento enzým patrí medzi oxidoreduktázy. Niekedy sa nazýva i chlorátreduktáza C.
Barbora Koseková

Barbora Koseková (22. novembra 1994, Bratislava) je slovenská volejbalová hráčka. Hrá na pozícii nahrávačky. Je členkou slovenskej reprezentácie.
Klubové úspechy.
Slovenský pohár:
Majstrovstvá Slovenska:
Stredoeurópska liga:
Majstrovstvá Česka:
Maďarský pohár:
Majstrovstvá Maďarska:
Reprezentačné úspechy.
Európskej Ligy:
Konské (vrch)

Konské () je vrch v hlavnom hrebeni Nízkych Tatier. Leží nad Demänovskou Dolinou, približne severne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obcí Demänovská Dolina a Horná Lehota. Najbližším sídlom je severozápadne situovaná Demänovská Dolina, severným smerom leží Pavčina Lehota a južným smerom obce Mýto pod Ďumbierom, Bystrá a Horná Lehota. Masív patrí do Národného parku Nízke Tatry.
Opis.
Konské je súčasťou hlavného hrebeňa medzi Ďumbierom () a Chopkom (). Severným smerom sa nachádza Krakova hoľa (), Pusté () a Siná (), západným Konský grúň (), Chopok a Príslop (), južným Mesiačik () a Veľký Gápeľ () a východným Ďumbier, Krúpova hoľa () a Ludárova hoľa (). Severná časť hrebeňa patrí do povodia Váhu, kde vodu odvádza riečka Demänovka, voda z južných svahov odteká potokom Bystrianka do rieky Hron. Vrchol traverzuje Cesta hrdinov SNP. V tejto časti je hustá sieť značených trás, ktoré sú vzájomne poprepájané. Prístup uľahčuje aj lanovka na blízky Chopok.
Výhľady.
Hôľnato skalnatý hrebeň i vrchol so značnou nadmorskou výškou umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy, Malú Fatru, Kremnické vrchy, Štiavnické vrchy, Javorie, Poľanu, Stolické a Veporské vrchy.
Záhumienkový kanál

Záhumienkový kanál je umelý vodný tok nížinného typu, melioračný, odvodňovací kanál v Dolnom Zemplíne, na východnom okraji geomorfologického celku Východoslovenská rovina na pomedzí geomorfologických podcelkov Latorická rovina a Medzibodrocké pláňavy, začína sa v poľnohospodárskom extraviláne územia obce Čierna a na tomto území celým svojim krátkym priebehom aj preteká a ústi v okrese Trebišov v Košickom kraji. "Záhumienkový kanál" je ľavostranný prítok bezmenného vodného toku v katastrálnom území "Čierna" pri poli "Záhumienky" a tento bezmenný vodný tok sa vlieva v susednom katastrálnom území Boťany do Východného Leleského kanála. "Záhumienkový kanál" má dĺžku . Je tokom VI. rádu.
Začiatok.
Začína sa na východnej strane geomorfologického celku Východoslovenská rovina, v nadmorskej výške , východne od intravilánu obce Čierna v okrese Trebišov v Košickom kraji v poľnohospodárskom extraviláne na severnom okraji lesa "Rúbanisko".
Opis toku.
Od začiatku tečie severovýchodovýchodným smerom, preteká poľnohospodárskym extravilánom obce Čierna, skrúca sa na sever, podteká cestu z obce Čierna na slovensko-ukrajinskú štátnu hranicu, stáča sa na severovýchod a neskôr na severovýchodovýchod, obteká pole "Lieskovec", na juhozápadnom okraji poľa "Záhumienky" na území obce Čierna v nadmorskej výške ústi do bezmenného toku v katastrálnom území Čierna a tento sa vlieva v susednom katastrálnom území Boťany do Východného Leleského kanála ako jeho ľavostranný prítok. Východný Leleský kanál ústi do Bodrogu. Vodný tok "Záhumienkový kanál" nemá dôležitejší prítok.
Pôvod názvu.
Hydronymum "Záhumienkový kanál" má pôvod v názve poľa "Záhumienky" na území obce Čierna, na okraji ktorého preteká. Zo slovného základu "záhumienok, záhumienka" s významom "priestor za humnami, kde sa začínajú polia, záhumnie" bolo po rozšírení o formant "-ový" a kombináciou so všeobecným podstatným menom kanál s významom "umelý vodný tok, spravidla so spevnenými bokmi" utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Záhumienkový kanál" ako súčasť veľmi početnej skupiny názvov v slovenskej toponymii, najmä hydronymii.. Názov vodného toku "Záhumienkový kanál" bol štandardizovaný v roku 1991. V priestore slovenskej hydronymie hydronymum "Záhumienkový kanál" je jedinečným hydronymom (júl 2022).
Liga majstrov UEFA 2016/2017

Liga majstrov UEFA 2016/2017 bol 62. ročník Ligy majstrov UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Obhajcom titulu bol Real Madrid.
Víťazom Ligy majstrov 2016/2017 sa stal španielsky Real Madrid, ktorý vo finále zdolal Juventus. Finále sa hralo v Cardiffe vo Walese na štadióne Millennium Stadium.
Účastnícke miesta.
V Lige majstrov UEFA 2016/2017 sa zúčastnilo celkovo 78 tímov z 53 z 55 členských štátov UEFA (výnimku malo Lichtenštajnsko, ktoré nemá domácu ligu a Kosovo, ktoré ešte nebolo plnohodnotným členom UEFA). Každá krajina mala pridelený počet miest podľa koeficientov UEFA:
Rebríček UEFA.
Účastnícke miesta pre Ligu majstrov UEFA 2016/2017 boli rozdelené podľa koeficientu UEFA z roku 2015, do ktorého boli započítané výsledky klubov danej krajiny v európskych pohárových súťažiach od sezóny 2010/2011 do sezóny 2014/2015 vrátane.
Termíny.
Termíny pre odohranie jednotlivých kôl a ich žrebovanie sú uvedené v nasledujúcej tabuľke.
Play-off.
Osemfinále.
Žreb osemfinále sa konal 12. decembra 2016. Prvé zápasy sa hrali 14., 15. 21. a 22. februára, druhé zápasy 7., 8. 14. a 15. marca 2017.
Štvrťfinále.
Žreb štvrťfinále sa konal 17. marca 2017. Prvé zápasy sa hrali 11. a 12. apríla, druhé zápasy 16. a 17. apríla 2017.
Semifinále.
Žreb semifinále sa konal 21. apríla 2017. Prvé zápasy sa hrali 2. a 3. mája, druhé zápasy 9. a 10. mája 2017.
Finále.
Finále sa hralo 3. júna 2017 na Millennium Stadium v Cardiffe. "Domáce mužstvo" bolo určené dodatočným žrebom (pre administratívne účely), ktorý sa konal po žrebovaní semifinále.
Externé odkazy.
https://www.uefa.com/uefachampionsleague/history/seasons/2017/
Love and Regret

Love and Regret je zbierka anglických coververzií z celého druhého sólového štúdiového albumu, "Tajomstvá", od slovenskej speváčky Katky Knechtovej. Album dňa 5. marca 2012 vydalo hudobné vydavateľstvo Universal Music.
Album obsahuje celkovo jedenásť skladieb v anglickej verzii určenej pre zahraničné hudobné trhy. Producentsky sa na ňom podieľal Christian Eigner, ktorý už spolupracoval ako producent a spoluautor viacerých nahrávok skupiny Depeche Mode. Autorkou hudby na albume je Katka Knechtová, autormi textov na albume sú Daryl Bamonte, James Sutherland-Smith.
Konský grúň

Konský grúň () je vrch na okraji hlavného hrebeňa Nízkych Tatier. Leží nad Demänovskou Dolinou, približne južne od Liptovského Mikuláša. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a na katastrálnom území obce Demänovská Dolina. Najbližším sídlom je severne situovaná Demänovská Dolina, rovnakým smerom leží aj Iľanovo a Pavčina Lehota a južným smerom obce Mýto pod Ďumbierom a Bystrá. Masív patrí do Národného parku Nízke Tatry.
Opis.
Konský grúň tvorí krátku rázsochu, vybiehajúcu z Chopka () v hlavnom hrebeni. Severným smerom sa nachádza Siná (), Ostredok (), Pusté () a Krakova hoľa (), východným Tanečnica (), Ludárova hoľa () a Krúpova hoľa (), južným Konské () a Chopok a západným Dereše (), Poľana () a Bôr (). Masív patrí do povodia Váhu, kde vodu odvádza riečka Demänovka. Na vrchol nevedie značený chodník, no blízkym hrebeňom prechádza Cesta hrdinov SNP. Prístup uľahčuje aj lanovka na blízky Chopok. 
Výhľady.
Hôľnato skalnatý hrebeň i vrchol so značnou nadmorskou výškou umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú Fatru.
Prístup.
Na vrchol nevedie značený turistický chodník, no niekoľko značených trás prechádza blízkym okolím.
Tanečnica

Tanečnica môže byť:
Mark Strong

Mark Strong, vlastným menom Marco Giuseppe Salussolia, (* 5. august 1963, Londýn, Spojené kráľovstvo) je anglický herec.
Detstvo a mladosť.
Strong sa narodil ako Marco Giuseppe Salussolia ako syn rakúskej matky a talianskeho otca. Bol vychovávaný len matkou, pretože otec rodinu opustil krátko po jeho narodení. Keď bol dieťa, jeho matka mu legálne zmenila meno, aby mu pomohla zapadnúť medzi svojich anglických rovesníkov. Vyrastal v katolíckej viere. 
Kariéra.
Aktívne sa herectvu venuje od roku 1989. V roku 1993 si zahral po boku Helen Mirren v televíznom filme "Hlavný podozrivý II". Rolu si zopakoval aj v šiestej časti televízneho filmu s názvom "Hlavný podozrivý: Posledný svedok", ktorá mala premiéru v roku 2003.
V roku 2002 si zahral vo filme "Za svetlami Blackpoolu". V roku 2006 sa pripojil k hereckému obsadeniu ako Ewan McGregor, Tom Hardy, Catherine Tate a Eileen Atkins, z filmu "Scény z partnerského života". O rok neskôr prijal úlohu princa Septima z filmu "Hviezdny prach".
V roku 2009 získal hlavnú zápornú postavu vo filme "Sherlock Holmes". V rovnakom roku si zahral aj vo filme "Mladá Viktória" po boku Emily Blunt, Mirandy Richardson a Paula Bettanyho. V roku 2012 si zahral vo filme "30 minút do polnoci" a v roku 2014 prijal jednu z úloh vo filme "Kingsman: Tajná služba". Keďže film získal pozitívne ohlasy, v roku 2017 mala premiéru aj druhá časť s názvom "Kingsman: Zlatý kruh".
V roku 2018 stvárnil hlavnú úlohu v televíznom seriáli "Deep State", ktorý mal dve série. O rok neskôr stvárnil zápornú postavu vo filme "Shazam!" a v rovnakom roku tiež prepožičal svoj hlas jednej z postáv v dobrodružnom seriáli "Temný kryštál: Vek vzdoru". Tiež potvrdil svoju účasť v komédii "Murder Mystery 2", ktorý by mal mať premiéru v roku 2023. 
Súkromný život.
Strong je ženatý s televíznou producentkou Lizou Marshall, s ktorou má dvoch synov, Gabriela a Romana. Je tiež celoživotným fanúšikom Arsenalu FC. Hovorí plynulo nemecky a čiastočne taliansky. Tiež poskytol nemecký dabing pre Daniela Craiga vo filme "Posadnutosť" z roku 1997. Je dobrým priateľom Daniela Craiga, ktorý je aj krstným otcom jeho syna Romana.
Časopis GQ označil Stronga za jedného z 50 najlepšie obliekaných mužov v roku 2015.
Prežijú len milenci

Prežijú len milenci je tretí sólový štúdiový album slovenskej speváčky Katky Knechtovej. Album vydalo 20. októbra 2015 hudobné vydavateľstvo Sukuba.
Album, ktorý obsahuje viacero rádiových hitov, ako napr. „Motýľ hlavolam“, „Naveky“, či „Bezpečné priepasti“(...), bol mixovaný v Spojenom kráľovstve a produkovalo viacero hudobníkov. Niektoré nahrávky si Katka produkovala sama, medzi najznámejšie mená ďalších producentov patrí napríklad Peter „Ďuďo“ Dudák z kapely Hex. Väčšinovou autorkou hudby je Katka Knechtová, texty napísal Martin „Fefe“ Žúži (Hex), Silvia Kaščáková, Vlado Krausz, Rasťo Kopina (Nocadeň), Vlado Krausz, k štyrom pesničkám naprísala texty Katka Knechtová.
Premeny (album)

Premeny je kompilácia coververzií skladieb slovenskej speváčky Katky Knechtovej. Album vydalo 20. októbra 2015 hudobné vydavateľstvo Sukuba.
Album vyšiel po úspešnom turné Kataríny Knechtovej z jari 2016. Účinkovala na ňom aj koncertnou zostavou, ktorá bola okrem kapely, rozšírená aj o menší orchester nástrojov, ako je harfa, violončelo, kontrabas, dva klavíre, bendžo, husle, slide gitara a iné. Nahrávky vyšli na CD, na ktorom je medzi dvoma inštrumentálnymi vsuvkami vložený výber skladieb nahraných v nových aranžmánoch.
Ako bonus na CD nosiči je na konci zoznamu piesní aj predtým nevydaná nahrávka, skladba „FEA“.
Tanečnica (vrch v Nízkych Tatrách)

Tanečnica () je vrch v Nízkych Tatrách. Leží nad Demänovskou Dolinou, približne južne od Liptovského Mikuláša. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina a Liptovský Ján. Najbližším sídlom je západne situovaná Demänovská Dolina, severným smerom leží Liptovský Ján, Závažná Poruba, Iľanovo a Pavčina Lehota a južným smerom Mýto pod Ďumbierom. Masív patrí do Národného parku Nízke Tatry.
Opis.
Tanečnica je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni. Severným smerom sa nachádza Škopovo (), Krakova hoľa () a Pusté (), západným Ostredok (), Bôr () a Konský grúň (), južným Konské (), Prašivá (), Krúpova hoľa (), Ďumbier () a Ludárova hoľa () a východným Rovná hoľa (), Ohnište () a Slemä (. Masív patrí do povodia Váhu, kde vodu zo západných svahov odvádza riečka Demänovka a z východných potok Bystrá cez Štiavnicu. Hrebeňom vedie hranica Národnej prírodnej rezervácie Ďumbier, do ktorej patrí jeho východná časť. Vrcholovou časťou vedie značený chodník zo sedla Javorie.
Výhľady.
Hôľnatý hrebeň i vrchol s porastom kosodreviny umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú Fatru.
Hlinka-Gretzky Cup

Hlinka Gretzky Cup je každoročne konaný turnaj národných tímov do 18 rokov v ľadovom hokeji. Súťaž organizujú najmä Hockey Canada, Český svaz ledního hokeje a Slovenský zväz ľadového hokeja. 
Turnaj nesie od roku 2004 názov po zosnulom českom hokejistovi a trénerovi Ivanovi Hlinkovi, ktorý v tom roku zahynul. Od roku 2002 sa súťaž výlučne hrala v českých a slovenských mestách súčasne. V roku 2018 sa turnaj konal po dlhej dobe mimo územia Česka a Slovenska a to v Edmontone a práve od tohto roku dostal turnaj meno aj po Wayneovi Gretzkymu.
Hlinka Gretzky Cup nie je súčasťou IIHF. Medzinárodná hokejová federácia totiž v apríli každoročné organizuje Majstrovstvá sveta v ľadovom hokeji hráčov do 18 rokov. Na Majstrovstvách sveta však nehrajú najlepší hráči z kanadskej juniorky Canadian Hockey League keďže v tom čase sa hrá play-off. Turnaj je prominentnou predsezónnou prehliadkou pre vyhliadky tímov NHL.
Veľký Meder-Holiare

Veľký Meder-Holiare je kanál v regióne Podunajsko na území mesta Veľký Meder a obce Okoč v okrese Dunajská Streda v Trnavskom kraji a v nepatrnom úseku na území obce Holiare v okrese Komárno v Nitrianskom kraji. Nachádza sa v geomorfologickom celku Podunajská rovina. Pokračuje ako kanál Holiare-Kosihy. Má dĺžku . Je tokom III. rádu.
Začiatok.
Začína sa v severozápadnej časti územia mesta Veľký Meder v pri "Chotárnom kanáli" v tesnej blízkosti obecnej hranice medzi mestom Veľký Meder a obcou Boheľov na pomedzí poľa "Bendovo" a poľa "Malé Bendovo". V skutočnosti je pokračovaním kanála Jurová-Veľký Meder. Patrí do okresu Dunajská Streda v Trnavskom kraji. Nachádza sa v geomorfologickom celku Podunajská rovina.
Opis toku.
Od začiatku tečie v priamke juhovýchodným smerom, preteká cez poľnohospodársky extravilán, v podteká cestu z mesta Veľký Meder do mesta Dunajská Streda a zároveň obteká agropotravinársky komplex "Euromilk", v vteká na územie obce Okoč cez ktoré tečie v dĺžke 1 km a zároveň priberá ľavostranný prítok - kanál Čeček, v preteká cez obecnú hranicu, vracia sa na územie mesta Veľký Meder a zároveň priberá prítok Mohylský kanál, veľkým oblúkom sa stáča na juhovýchod, podteká železnicu a hneď aj cestu z mesta Veľký Meder do obce Okoč, v podteká cestu a hneď aj železnicu z mesta Veľký Meder do mesta Komárno, sleduje obecnú a zároveň aj okresnú a krajskú hranicu medzi mestom Veľký Meder a obcou Holiare, v vteká na územie obce Holiare, zostávajúcich 400 m toku preteká po území obce Holiare, v extraviláne obce Holiare v miestnej časti (v katastrálnom území) Horné Holiare v sa križuje s kanálom Čičov-Holiare, končí sa a pokračuje ďalej ako kanál Holiare-Kosihy, ktorý pri obci Veľké Kosihy ústi priamo do Dunaja ako jeho ľavostranný prítok. Vodný tok "Veľký Meder-Holiare" má dva prítoky "Mohylský kanál" a kanál "Čeček".
Pôvod názvu.
Vodný tok "Veľký Meder-Holiare" má pôvod v toponymách – v názve obce-mesta, na území ktorého sa tento vodný kanál začína a ním preteká, čiže v názve Veľký Meder a v názve obce, cez územie ktorej preteká a končí sa, čiže v názve Holiare. Obidva elementy názvu kanála sú spojené spojovníkom. Tento spôsob pomenovania súčasných vodných kanálov je bežný. Názov vodného toku "Veľký Meder-Holiare" bol pôvodne štandardizovaný v podobe "Čalovo-Holiare" v roku 1979. V nadväznosti na zmenu štandardizovaného názvu obce "Čalovo" (úradný názov obce 1948-1990) na Veľký Meder v roku 1990 bola realizovaná v roku 2005 zmena štandardizovaného názvu kanála z podoby "Čalovo-Holiare" do podoby "Veľký Meder-Holiare". V priestore slovenskej hydronymie vodných tokov hydronymum "Veľký Meder-Holiare" je jedinečným hydronymom (júl 2022). 
Referencie.
Svety

Premeny je štvrtý štúdiový album slovenskej speváčky Katky Knechtovej. Album vydalo 20. októbra 2020 hudobné vydavateľstvo Sukuba.
Podľa vyjadrenia Katky Knechtovej, na albume pracovala štyri roky. Piesne sa naň zbierali postupne. Dve nahrala v spolupráci s Rakúšanom Christianom Eignerom, ktorý s ňou produkoval aj na predchádzajúcich albumoch.
Dňa 16. septembra 2020 vyšiel k nemu singel, duet s Adamom Ďuricom nazvaný „Takí sme“. Autorom hudby piesní na albume je Katka Knechtová, ako textári s ňou spolupracovali: Vlado Krausz, Martin Žúži, Silvia Kaščáková a autormi textu ďalšieho duetu s názvom „Akty XY“ na albume sú Vlado Krausz a český spevák Michal Hrůza, ktorý túto nahrávku s Katkou naspieval. Bonusom albumu je stručná hudobno-slovná etuda „Sloboda je pierko“, ktorú otextoval Stanislav Štepka.
Andrej Tušer

Prof. PhDr. Andrej Tušer, CSc. (* 28. november 1937, Tomášov) je slovenský žurnalista, novinovedec, vysokoškolský pedagóg a mediálny analytik. Zaoberá sa systémom a typológiou médií, metódami mediálnej tvorby, žurnalistickými žánrami a históriou žurnalistiky.
Životopis.
Andrej Tušer je absolventom Katedry novinárstva Filozofickej fakulty Univerzity Komenského v Bratislave. Po maturite začal študovať odbor slovenčina – nemčina na Vysokej škole pedagogickej v Bratislave. Z rodinných (finančných) dôvodov zo školy odišiel a prihlásil sa k ČSD do kurzu výpravcov vlakov. V železničiarskej praxi pôsobil od roku 1955 do 1961. Od 1962 nastúpil do redakcie časopisu Bratislavská dráha, súčasne začal študovať externe publicistiku na Filozofickej fakulte UK v Bratislave, ktorú absolvoval v roku 1970. Bol zakladateľom a predsedom redakčnej rady štvrťročníka "Podniková tlač" na Slovenskom zväze novinárov kde pôsobil ako predseda v rokoch 1971 – 1990. V roku 1973 ho prijali do redakcie bratislavského Večerníka, kde pôsobil v rôznych funkciách do roku 1979. V roku 1980 nastúpil ako samostatný odborný pracovník-špecialista do Kabinetu teórie a dejín žurnalistiky na Filozofickej fakulte UK v Bratislave. V rokoch 1980 – 2005 pôsobil na katedre žurnalistiky FiF UK (1990 – 1992 vedúci katedry), kde postupne získal titul PhDr. (1980), CSc. (1987), docent (1991) a v roku 1997 ho vymenoval prezident republiky za univerzitného profesora žurnalistiky. V rokoch 2000 - 2010 prednášal aj na Fakulte humanistiky Trnavskej univerzity, na Filozofickej fakulte Katolíckej univerzity v Ružomberku, na Fakulte masmediálnej komunikácie Univerzity sv. Cyrila a Metoda v Trnave. Od roku 2006 ako spoluzakladateľ pôsobí na Fakulte masmédií Paneurópskej vysokej školy v Bratislave. Je autor, resp. spoluautor 35 knižných publikácií. Je ženatý – manželka Jiřina, deti Simona a Boris.
The Cubes (album)

The Cubes („Kocky“) je názov debutového štúdiového albumu a slovenskej dievčenskej hudobnej skupiny, ktorá vznikla v roku 2007. Jej členmi boli sestry Petra a Jana Humeňanské a Katarína Knechtová. Album vyšiel v roku 2012.
Na debutovom eponymnom albume skupiny The Cubes je jedenásť piesní naspievaných v angličtine. Po štyri, ktoré naspievali spoločne napísali Jana Humeňanská a Katarína Knechtová. Okrem nich každá napísala a naspievala po jednej vlastnej piesni, to znamená, že Petra Humeňanská je autorkou jednej nahrávky. Katarína Knechtová bola aj producentkou nahrávania.
Prvým singlom z albumu "The Cubes" je skladba „Tomorrow“, ktorá bola hrávaná väčšinou v slovenských alternatívnym rádiách. Začiatkom augusta 2012 vyšiel k singlu aj videoklip. Skupina má za sebou aj koncertnú premiéru, prvýkrát predstavila svoj „kockatý punk“ koncom júna Na Dobrom festivale v Prešove mala skupina svoju koncertnú premiéru so svojim svojráznym štýlom, ktorý jej členky označujú ako „kockatý punk“.
XTB

XTB je medzinárodná investičná a fintech spoločnosť, ktorá ponúka obchodnú platformu xStation. Platforma poskytuje retailovým obchodníkom okamžitý prístup na globálne trhy a taktiež k stovkám finančných inštrumentov.
Umožňuje obchodovanie CFD na forex, indexy, komodity, kryptomeny a mnohé ďalšie. V ponuke nechýbajú ani skutočné akcie a ETF z celého sveta.
Spoločnosť XTB bola založená v roku 2004 v Poľsku vo Varšave. V roku 2009 sa spoločnosť premenovala a jej názov sa zmenil na XTB Online Trading. Novo od 5. januára 2022 spoločnosť pôsobí pod novým názvom XTB S.A.
V roku 2007 XTB otvorila svoju prvú zahraničnú pobočku v Česku. Počas niekoľkých ďalších rokov boli založené pobočky v Nemecku, Španielsku, Rumunsku, Slovensku, Francúzsku, Portugalsku, Taliansku, Maďarsku, Veľkej Británii, Čile a Dubaji (XTB MENA).
Od mája 2016 je XTB kótovaná na Varšavskej burze cenných papierov. V závislosti od trhu, na ktorom pôsobia, sú subjekty kapitálovej skupiny XTB regulované globálnymi inštitúciami, ako je Financial Conduct Authority (FCA), Cyperská komisia pre cenné papiere a burzy (CySEC), Comisión Nacional del Mercado de Valores, Belize International Financial Services Commission pre služby (IFSC) a Poľský úrad pre finančný dohľad.
V roku 2016 XTB podpísala zmluvu s hollywoodskym hercom Madsom Mikkelsenom, ktorý do spoločnosti vstúpil ako ambasádor značky. V roku 2020 sa novým ambasádorom značky XTB stal futbalový tréner José Mourinho.
Holiare-Kosihy

Holiare-Kosihy je kanál v regióne Podunajsko na území obcí Holiare, Tôň, Trávnik, Klížska Nemá, Veľké Kosihy v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do Dunaja. Má dĺžku . Je tokom II. rádu.
Začiatok.
Začína sa na území obce Holiare na juhozápadnom okraji miestnej časti obce "Horné Holiare" v katastrálnom území "Horné Holiare" v poľnohospodárskom extraviláne v ako faktické pokračovanie kanála Veľký Meder-Holiare. Patrí do okresu Komárno v Nitrianskom kraji. Nachádza sa v geomorfologickom celku Podunajská rovina.
Opis toku.
Od začiatku tečie južným až juhovýchodojužným smerom cez poľnohospodársky extravilán, po krátkom úseku opúšťa katastrálne územie "Horné Holiare" a vteká na katastrálne územie "Dolné Holiare" v obci Holiare, opúšťa územie obce Holiare a vteká v bez zmeny smeru na územie obce Tôň, v priberá ľavostranný prítok Tônsky kanál, v podteká cestu z obce Tôň do obce Číčov, priteká v na obecnú hranicu medzi obcami Tôň a Trávnik a po tejto hranici na jednom úseku tečie, v priberá pravostranný prítok Jabloňovský kanál, vteká na územie obce Klížska Nemá, veľkým oblúkom mení smer v poľnohospodárskom extraviláne na juhovýchod, v priberá pravostranný prítok Trstinový kanál, v priberá pravostranný prítok Číčov-Klížska Nemá, vteká na územie obce Veľké Kosihy, v priberá ľavostranný prítok Tavarský kanál, v priberá ľavostranný prítok Olča-Kosihy, skrúca sa do južného smeru a ústi do Dunaja ako jeho ľavostranný prítok.
Prítoky.
Ľavostranné: Tônsky kanál, Tavarský kanál, Olča-Kosihy.
Pravostranné: Jabloňovský kanál, Trstinový kanál, Číčov-Klížska Nemá. 
Pôvod názvu.
Názov vodného toku "Holiare-Kosihy" má pôvod v toponymách – v názve obce, na území ktorej sa začína a preteká, čiže v názve Holiare, a v názve obce, cez územie ktorej tento vodný kanál preteká a v ňom sa končí, čiže v názve Veľké Kosihy. Obidva elementy názvu kanála sú spojené spojovníkom. Tento spôsob pomenovania súčasných vodných kanálov je bežný. V priestore slovenskej hydronymie vodných tokov hydronymum "Holiare-Kosihy" je jedinečným hydronymom (júl 2022). 
Referencie.
Prašivá (vrch v Nízkych Tatrách; 1 667 m n. m.)

Prašivá () je vrch v Nízkych Tatrách. Leží nad Demänovskou Dolinou, približne južne od Liptovského Mikuláša. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina a Liptovský Ján. Najbližším sídlom je západne situovaná Demänovská Dolina, severným smerom leží Liptovský Ján, Závažná Poruba, Iľanovo a Pavčina Lehota a južným smerom Mýto pod Ďumbierom a Bystrá. Masív patrí do Národného parku Nízke Tatry.
Opis.
Prašivá je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni. Severným smerom sa nachádza sedlom oddelená Tanečnica () a Krakova hoľa (), no tiež Škopovo () a Pusté (), západným Ostredok (), Bôr () a Konský grúň (), južným Konské (), Krúpova hoľa () a Ďumbier () a východným Ludárova hoľa (), Rovná hoľa () a Ohnište (). Masív patrí do povodia Váhu, kde vodu zo západných svahov odvádza riečka Demänovka a z východných potok Bystrá cez Štiavnicu. Hrebeňom vedie hranica Národnej prírodnej rezervácie Ďumbier, do ktorej patrí jeho východná časť. Vrcholovou časťou vedie značený chodník zo sedla Javorie.
Výhľady.
Hôľnatý hrebeň i vrchol s nesúvislým porastom kosodreviny umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú Fatru.
Adymos z Veroie

Adymos alebo Hadymos () bol grécky sochár v 1. storočí.
Adymos, syn Euandra z macedónskeho mesta Veroia (starogrécky Beroia), tvoril v 1. storočí. Jediným jeho zachovaným sochárskym dielom je spodná časť mramorového náhrobného stĺpa, objaveného v roku 1932 v archeologickej lokalite pri obci Marvinci, neďaleko mesta Gevgelija, v Severnom Macedónsku (blízko hraníc s Gréckom). V spodnej časti má basreliéf znázorňujúci ženu v plášti s rukávmi, napravo od ktorého je nápis:
- text v starogréčtine
Nachádza sa v archeologickom múzeu mesta Skopje. Nápis je na základe epigrafického výskumu datovaný do 1. storočia.
Predpokladá sa, že Adymos a jeho otec Euandros (syn Euandra ) patrili do rodiny sochárov, ktorí mali zákazky v Macedónsku a Tesálii. Obaja robili zrejme väčšinou hrobové pomníky a je nezvyčajné, že sa na svoje diela aj podpisovali, väčšina miestnych sochárov totiž v tej dobe zostávala v anonymite. To naznačuje, že mali v regióne vysokú reputáciu.
École supérieure de physique et de chimie industrielles de la ville de Paris

École supérieure de physique et de chimie industrielles de la ville de Paris (často nazývaná "ESPCI") je najvýznamnejšia a najznámejšia francúzska vysoká škola technického zamerania.
Je známa svojimi veľmi náročnými prijímacími testami, ale aj tým, že jej absolventi sú považovaní za elitu. Vo Francúzsku má škola podobné postavenie ako napríklad MIT v USA. Z radov študentov a absolventov vyšlo niekoľko držiteľov Nobelovej ceny i iných prestížnych vedeckých ocenení.
Zámok Hartheim

Zámok Hartheim v Alkovene v Hornom Rakúsku bol zariadením zapojeným do realizácie programov eutanázie s názvom „Program T-4“ a „14f13“ počas nacistickej okupácie Rakúska.
Dejiny.
renesančný zámok bol postavený na začiatku 17. storočia.
Známym sa stal ako miesto masového vraždenia invalidných a duševne chorých ľudí, práce neschopných väzňov koncentračných táborov a zahraničných nútene nasadených pracovníkov nacistami v období od mája 1940 do decembra 1944. Celkom bolo počas tohto obdobia zavraždených oxidom uhoľnatým v plynovej komore 30 000 ľudí. 
Pamätné miesto.
V roku 2003 bolo na zámku Hartheim otvorené výukové a pamätné miesto na pamiatku obetí nacistickej eutanázie.
Glykozyláza

Glykozylázy (EC 3.2) sú enzýmy, ktoré hydrolyzujú glykozylové zlúčeniny. Patria medzi hydrolázy (EC 3) a ďalej delia na dve skupiny:
Glykozylová skupina

Glykozylová skupina alebo glykozyl je jednoväzbový voľný radikál alebo substituent, ktorý vzniká odštiepením poloacetálovej hydroxylovej skupiny z cyklického monosacharidu alebo nižšieho oligosacharidu. Glykozyly reagujú s anorganickými kyselinami, napríklad kyselinou fosforečnou, čím vznikajú estery, napríklad glukóza-1-fosfát.
Alternatívne substituenty.
Namiesto poloacetálovej hydroxylovej skupiny môže byť odštiepený vodíkový atóm, čím z cyklického sacharidu vznikne radikál (alebo substituent). Napríklad odštiepením vodíkového atómu z C3 hydroxylovej skupiny glukózy by vznikol -glukopyranoz-3-O-yl, ktorý je súčasťou napríklad liečiva mifamurtidu.
V roku 2019 bola publikovaná štúdia o detekcii Au3+ v živých organizmoch pomocou C-glykozylpyrénu, ktorého permeabilita cez bunkovú membránu a fluorescenčné vlastnosti boli použité práve na detekciu Au3+.
Príklady.
V celulóze sú glykozylové skupiny, konkrétne 1,4-β-D-glukozylové jednotky, spojené do lineárneho reťazca, čím vzniká (1,4-β-D-glukozyl)n. Medzi ďalšie príklady patrí ribityl v 6,7-dimetyl-8-ribityllumazíne alebo napríklad glykozylamíny.
Burgundia

Burgundia môže byť:
Burgyňa

Burgyňa (písané aj "burgiňa") môže byť:
Anorganická kyselina

Anorganická kyselina alebo niekedy minerálna kyselina je kyselina, ktorá je odvodená od jednej alebo viacerých anorganických zlúčenín. V tom sa líšia od organických kyselín, čo sú kyslé organické zlúčeniny (zvyčajne s karboxylovou skupinou). Keď sú rozpustené vo vode, všetky minerálne kyselina sa štiepia na vodíkové ióny a patričné konjugované zásady. Anorganické kyseliny sa môžu ďalej deliť, podľa toho, či obsahujú kyslík alebo nie, na bezkyslíkaté kyseliny (napr. HCl, HI alebo H2S) a kyslíkaté kyseliny (napr. H3PO4 alebo HClO).
Charakteristika.
Medzi bežné minerálne kyseliny patria kyselina sírová (H2SO4), kyselina chlorovodíková (HCl) a kyselina dusičná (HNO3). Čo sa týka ich sily, minerálne kyseliny môžu byť superkyseliny (napr. kyselina chloristá), ale i veľmi slabé kyselina (napr. kyselina boritá). Minerálne kyseliny sú zvyčajne veľmi dobre rozpustné vo vode a zle rozpustné v organických zlúčeninách.
Minerálne kyseliny sa používajú v mnohých odvetviach chemického priemyslu, hlavne pri syntéze iných chemikálii, organických i anorganických. Veľké množstvá týchto kyselín - hlavne sírovej, dusičnej a chlorovodíkovej - sa vyrábajú pre komerčné použitie vo veľkých továrňach.
Minerálne kyseliny sa používajú i pre ich korozívne účinky. Napríklad zriedený roztok kyseliny chlorovodíkovej sa používa na odstránenie usadenín v bojleroch, niekedy s ďalšími látkami, aby sa predišlo poškodeniu bojleru.
Rumpľa

Rumpľa môže byť nárečovo:
Futrovka

Futrovka môže byť nárečovo:
Futrovica

Futrovica môže byť nárečovo:
Holiare-Lipové

Holiare-Lipové je kanál v regióne Podunajsko na území obcí Holiare, Bodza, Sokolce, Lipové v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do Komárňanského kanála. Má dĺžku . 
Začiatok.
Začína sa na území obce Holiare na juhozápadnom okraji miestnej časti obce "Horné Holiare" v katastrálnom území "Horné Holiare" v poľnohospodárskom extraviláne v ako odpojenie sa od kanála Veľký Meder-Holiare. Patrí do okresu Komárno v Nitrianskom kraji. Nachádza sa v geomorfologickom celku Podunajská rovina.
Opis toku.
Od začiatku tečie východným smerom cez poľnohospodársky extravilán obce Holiare, preteká jej miestnou časťou "Horné Holiare" s katastrálnym územím "Horné Holiare", opúšťa katastrálne územie "Horné Holiare", vteká na územie obce Bodza a zároveň v v blízkosti železničnej zastávky Bodza podteká železnicu z Veľkého Medera do Komárna, podteká cestu z Veľkého Medera do Bodze a zároveň na krátkom úseku preteká severným okrajom intravilánu obce Bodza, stáča sa na sever, priberá bezmenný ľavostranný prítok, vteká priamo na hranicu medzi obcami Sokolce a Bodza, mení smer na východ a zároveň preteká po obecnej hranici, opúšťa obecnú hranicu a preteká extravilánom obce Bodza v smere na východ, v vteká na územia obce Lipové, po dosiahnutí intravilánu obce Lipové od ráztoky v severným ramenom tečie kanál "Holiare-Lipové" a južným ramenom tečie krátka spojka spájajúca sa s Lipovským kanálom, opúšťa intravilán obce Lipové a v v extraviláne obce ústi do Komárňanského kanála ako jeho pravostranný prítok.
Pôvod názvu.
Názov vodného toku "Holiare-Lipové" má pôvod v toponymách – v názve obce, na území ktorej sa začína a preteká, čiže v názve Holiare, a v názve obce, cez územie ktorej tento vodný kanál preteká a v ňom sa končí, čiže v názve Lipové. Obidva elementy názvu kanála sú spojené spojovníkom. Tento spôsob pomenovania súčasných vodných kanálov je bežný. V priestore slovenskej hydronymie vodných tokov hydronymum "Holiare-Lipové" je jedinečným hydronymom (júl 2022). 
Referencie.
Shining Vale

Shining Vale () je americký komediálny mysteriózny televízny seriál. Prvá epizóda bola vysielaná 6. marca 2022 na televízii Starz a v hlavných úlohách sa predstavili Courteney Cox, Greg Kinnear a Mira Sorvino. V máji 2022 bolo oznámené, že sa natáča aj druhá séria. Vo februári 2020 bola do hlavnej ženskej postavy obsadená herečka Courteney Cox. Neskôr sa k hereckému obsadeniu pripojili aj Greg Kinnear, Gus Birney a Dylan Gage. Prvé epizódy sa začali natáčať v marci 2020 a potom sa pokračovalo v natáčaní v júli 2020. Druhá séria mala premiéru v októbri 2023, pričom posledný diel druhej série bol odvysielaný 1. decembra 2023.
Televízny seriál hovorí príbeh o rodine Phelpsovcov, ktorá sa presťahuje do nového domu v meste Shining Vale. V dome sa však začínajú diať nadprirodzené veci.
Live (Zuzana Smatanová)

Live je názov koncertného albumu aj DVD slovenskej speváčky Zuzany Smatanovej, ktorý 24. septembra 2007 vydalo hudobné vydavateľstvo Sony BMG.
DVD okrem totožného playlistu, aký je na zvukovom CD nosiči koncertného albumu obsahuje interview videoklipy a fotogalériu.
Gábor Kósa

Gábor Kósa (* 31. január 1971, Budapešť) je maďarský religionista, orientalista a sinológ, docent na Fakulte humanitných vied Univerzity Loránda Eötvösa, Katedra čínskych štúdií.
Kariéra.
Gábor Kósa sa narodil v Budapešti a získal magisterský titul z angličtiny (1995), čínštiny (1997) a religionistiky (2011). V roku 2006 obhájil doktorandskú dizertačnú prácu s názvom „Terminologická analýza čínskych textov súvisiacich s manicheizmom“ (v maďarčine: A manicheizmussal kapcsolatos kínai nyelvű szövegek terminológiai elemzése).
V rokoch 1999 až 2008 vyučoval na Budistični Kolidž „Tan Kapuja“. Na Univerzite Loránda Eötvösa pôsobí od roku 2009, v súčasnosti ako docent.
Kósa získal postdoktorandské štipendium Japonskej spoločnosti na podporu vedy (JSPS, 20082009) a taiwanskej nadácie Chiang Ching-kuo Foundation for International Scholarly Exchange (20102012). V rokoch 20142015 bol členom EURIAS v Centre pre výskum umenia, sociálnych vied a humanitných vied (CRASSH), Cambridge University. V rokoch 20202021 bol členom Roger E. Covey v odbore východoázijské štúdiá na Inštitúte pokročilého štúdia (IAS, Princeton).
Je členom Výskumnej skupiny hodvábnej cesty na univerzite ELTE, je partnerským riešiteľom v projekte Australian Research Council Project s názvom „Manichejské liturgické texty a praktiky od Egypta po Čínu“. Je jedným z redaktorov maďarského časopisu Távol-keleti Tanulmányok (Východoázijské štúdiá).Od roku 2019 pôsobí ako šéfredaktor Acta Orientalia Academiae Scientiarum Hungaricae, je členom Výboru pre orientalistiku pri Maďarskej akadémii vied.
Jeho hlavná oblasť výskumu zahŕňa čínsku mytológiu, staroveké čínske šamanistické (wu) praktiky a čínsky manicheizmus.
Kúpeľ (vrch v Nízkych Tatrách)

Kúpeľ () je vrch v Nízkych Tatrách. Leží nad Závažnou Porubou, približne južne od Liptovského Mikuláša. 
Poloha.
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Závažná Poruba a Liptovský Ján. Najbližšími sídlami sú severným smerom ležiace obce Liptovský Ján, Závažná Poruba a Iľanovo, juhozápadne je situovaná Demänovská Dolina. Masív patrí do Národného parku Nízke Tatry.
Opis.
Kúpeľ je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni cez Krakovu hoľu (). Západným smerom sa nachádza vrch Kurence () a Magura (), južným leží Pusté (), Krakova hoľa a Škopovo (), východným Kopa (), Smrekovica () a Biela Marušová () a severným Javorovica (), Poludnica () a Končitý vrch (). Masív patrí do povodia Váhu, kde vodu zo západných svahov odvádza riečka Iľanovianka, z východných voda odteká potokom Biela do Štiavnice. Hrebeňom vedie hranica Národnej prírodnej rezervácie Jánska dolina, do ktorej patrí jeho východná časť. Vrcholovou časťou vedie značený chodník z Iľanova na Krakovu hoľu.
Výhľady.
Hrebeň i vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Tatry, Chočské vrchy, Oravskú Maguru a Malú Fatru.
Gărmen

Gărmen môže byť:
Momenty 2003 – 2013

Momenty 2003 – 2013 je názov kompilácie slovenskej pop-rockovej speváčky Zuzany Smatanovej. V základnej verzii s jedným CD má album 19, v limitovanej bunusovej verzii je na dvoch CD nosičoch 28 skladieb a jeden videorozhovor.
Reprezentatívny výber najväčších hitov Zuzany Smatanovej na tejto kompilácii mapuje predchádzajúce desaťročie jej hudobnej kariéry. Vo verzii jedného CD je kolekciou jej najpopulárnejších hitov, jedna novinka pieseň „Ženy aj muži“ plus dva duety: „Pár dní“ so skupinou Desmod a „Úsmev a čaj“ so skupinou IMT Smile.
Na limitovanej edícii dvoch CD má prvé CD 17 nahrávok a duety sú spojené na druhom CD nosiči spolu s ďalšími spoluprácami s inými umelcami do kolekcie jedenástich nahrávok. Na druhom bonusovom CD sa nachádzajú videopozdravy, ktoré Zuzana už roky natáča, a rozhovor renomovaného slovenského hudobného publicistu.
Bezkyslíkatá kyselina

Bezkyslíkaté kyseliny sú anorganické kyseliny, ktoré obsahujú len dva druhy atómov - vodík a nekovový prvok. Bezkyslíkaté kyseliny typicky obsahujú halogén. Bežne sa označujú ako HX alebo niekedy ako HX·"aq", aby sa naznačilo, že ide o vodné roztoky binárnych zlúčenín s vodíkom. Medzi bezkyslíkaté kyseliny patrí napríklad kyselina chlorovodíková alebo jodovodíková, čo sú vodné roztoky chlorovodíka a jodovodíka, v ktorých sú tieto látky schopné odštiepiť vodíkový katión. Na rozdiel od kyslíkatých kyselín neobsahujú kyslík.
História.
Prvý, kto študoval kyseliny, bol francúzsky chemik Antoine Lavoisier. Chybne predpokladal, že kyseliny sú kyslé, pretože obsahujú kyslík. Anglický chemik Humphry Davy však ukázal, že nie všetky kyseliny obsahujú kyslík. Príkladom takýchto kyselín sú práve bezkyslíkaté kyseliny. Justus von Liebig potom ako prvý spojil kyseliny s vodíkom namiesto kyslíka.
Sila bezkyslíkatých kyselín.
Sila bezkyslíkatej kyseliny HX je daná rozpustnosťou a solvatáciou kyseliny a solvatačnou energiou X, dĺžkou väzby a väzbovou energiou väzby H-X, elektrónovou afinitou a elektronegativitou X a veľkosťou atómu X. Čím slabšia a dlhšia je väzba H-X, tým silnejšia je to kyselina, pretože sa ľahšie štiepi vodíkový katión. Podobne platí, že čím väčší je anión, ktorý z kyseliny vzniká, a čím väčšia je elektronegativita nekovového prvku, tým lepšie sa stabilizuje záporný náboj aniónu, pretože sa záporný náboj lepšie rozloží.
Príklady.
Medzi bezkyslíkaté kyseliny patria hlavne halogenovodíkové a chalkogenovodíkové kyseliny. Okrem iného sa sem dá zaradiť napríklad i kyselina kyanovodíková (napriek tomu, že obsahuje tri druhy atómov - vodík, uhlík a dusík - a jej anión je dvojatómový) alebo kyselina azidovodíková (ktorej anión je trojatómový). Špeciálnym prípadom je kyselina izokyanatá (HNCO), ktorá obsahuje kyslík, ale nemá naňho naviazaný vodík, ktorý je schopná odštiepiť. 
Názvy bezkyslíkatých kyselín sa tvoria ako "kyselina" + jednoslovný názov zlúčeniny, ktorý kyselinu tvorí + _"ová". Táto koncovka však nenaznačuje oxidačné číslo +VI. Napríklad kyselina tvorená chlórom a vodíkom je kyselina chlorovodíková pomenovaná podľa chlorovodíka. Medzi bezkyslíkaté kyseliny patria napríklad:
Euandros zo Sinópy

Euandros () bol grécky sochár v 3. stor. pred Kr.
Sochár Euandros zo Sinópy, syn Dionysia, je známy vďaka dvom signatúram na podstavcoch zo sôch. Prvý, okrúhly podstavec z bieleho mramoru, bol kedysi základňou sochy, po ktorej na hornej časti zostali stopy po nohách a troch podperách. Tento podstavec bol nájdený v archeologickej lokalite Kameiros na ostrove Rodos. Damiourgos (v dórskom dialekte "sudca" ), ktorý je na nápise (hore) menovaný, bol v úrade okolo roku 272 pred Kr. Druhý (z modrastého mramoru ), nájdený v meste Rodos, má nápis s venovaním od Polyklea Teisagora, miestneho kňaza z roku 300 pred Kr.
Kopa (vrch v Nízkych Tatrách)

Kopa () je vrch v Nízkych Tatrách. Leží nad Liptovským Jánom, približne južne od Liptovského Mikuláša. 
Poloha.
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a na katastrálnom území obce Liptovský Ján. Najbližšími sídlami sú severným smerom ležiace obce Liptovský Ján, Závažná Poruba a Iľanovo, juhozápadne je situovaná Demänovská Dolina a severovýchodne mesto Liptovský Hrádok. Masív patrí do Národného parku Nízke Tatry.
Opis.
Kopa je súčasťou rázsochy, vybiehajúcej severovýchodným smerom z Krakovej hole (), situovanej v bočnom hrebeni. Ten vybieha z Krúpovej hole () v hlavnom hrebeni severným smerom. Západným smerom sa nachádza vrch Kúpeľ () a Pusté (), južným Krakova hoľa a Škopovo (), východným Slemä () a Smrekovica () a severným Biela Marušová (), Javorovica () a Poludnica (). Masív patrí do povodia Váhu, kde vodu z východných svahov odvádza rieka Štiavnica a zo západných jej prítok, potok Biela. Masív je súčasťou Národnej prírodnej rezervácie Jánska dolina. Na vrchol nevedie značený turistický chodník.
Výhľady.
Hrebeň i vrchol pokrýva súvislý, miestami riedky lesný porast, ktorý umožňuje len obmedzený rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Chočské vrchy, Oravskú Maguru a Malú Fatru.
Prístup.
Na vrchol nevedie značený turistický chodník a vzhľadom na stupeň ochrany je tak prístup na Kopu nežiadúci. Najbližšie značené chodníky sú:
Centrálna pošta (Plovdiv)

Centrálna pošta () je budova hlavnej pošty z prvej polovice 20. storočia ležiaca v centrálnej časti mesta Plovdiv v Plovdivskej oblasti v južnom Bulharsku.
Poloha.
Budova sa nachádza v centrálnej časti mesta Plovdiv na námestí „Centralen“ (, doslova "Centrálne námestie"). 
Charakteristika.
Budova vznikla na základe projektu architektov Jordana Jordanova a Savu Ovčarova, ktorí vyhrali národnú súťaž na vyhotovenie projektu budovy telegrafno-poštovej centrály v Plovdive. V čase výstavby patrila k typovo najmodernejším plovdivským stavbám. Za účelom výstavby boli zbúrané letné kino „Orion“ z roku 1927 a niektoré ďalšie budovy. Stavba mala pôvodne vyzerať trochu inak a mal sa pod ňou nachádzať veľký podchod. Tento plán zmenilo objavenie zvyškov antického fóra, ktoré tak zmenou plánov mohli byť zachované. Prestavba v rokoch 19761977 pri ktorej bola budova značne rozšírená sa konala podľa projektu architektov Žeľazka Stojkova a Peti Kovačevovej.
V osobitnom štýle sú zhotovené tabule a značenia v budove, ktoré sú zhotovené v elegantnom čierno-zlatom prevedení a sú dielom umelca Veselina Christova. Ďalší plovdivskí umelci sa podieľali na tvorbe reliéfov na fasádach budovy ako aj mozaík vo vnútri.
Hodiny.
Vo vrchnej časti západnej fasády budovy sa nachádza hodinový mechanizmus. Pôvodné hodiny boli darom skupiny brigádnikov, ktorí v lete roku 1960 odišli na sezónnu prácu do sovietskeho Donecka a za zarobených 60 000 rubľov kúpili a budove pošty podarovali spomínaný mechanizmus. V roku 1977 boli tieto hodiny demontované a na ich miesto boli inštalované nové hodiny, ktoré sú dielom hodinára Georgiho Dimova a umelca Dimităra Pavlova. Ich ciferník je vyrobený z kovanej medi a ručičky z duralu. Hodiny pracujú s presnosťou +0,01 sekundy a je v nich zabudovaný aj hrací mechanizmus, ktorý hrá každú celú hodinu signál Rádia Plovdiv.
Dejiny.
História budovy sa začala písať v roku 1935, keď bola vyhlásená národná architektonická súťaž na výstavbu budovy telegrafno-poštovej centrály. Samotná budova bola postavená v rokoch 19361937. V rokoch 19761977 bola budova reštaurovaná a rozšírená.
Wai

Wai (; výslovnosť: [wâai]) je tradičný thajský pozdrav spočívajúci v miernom úklone s rukami zopätými pred hruďou až pred bradou, pričom prsty ruky sú takmer vyrovnané a smerujú nahor.
Pozdrav má viacero obmien, v závislosti od sociálneho postavenia zdraviacich sa. Sociálne nižšie postavená alebo mladšia osoba sa zdraví ako prvá, pričom spojené dlane drží vyššie, dlhšie a jej úklon je hlbší. Sociálne vyššia postavená osoba na pozdrav reaguje v závislosti od svojho postavenia. Vzhľadom na to, že k budhistickým mníchom thajská spoločnosť prechováva najvyššiu úctu, títo na pozdrav nereagujú. Taktiež sa vo všeobecnosti takto nezdraví deťom ani obslužnému personálu (čašníkom, pouličným predavačom ap.).
Wai má pôvod v starobylom pozdrave, ktorým zdraviaci sa dávali najavo, že nedržia zbraň.
Euandros z Veroie

Euandros () bol grécky sochár v 1. storočí.
Sochár Euandros, syn Euandra z macedónskeho mesta Veroia (starogrécky Beroia), bol činný v druhej polovici 1. storočia. Známy je vďaka dvom autorským podpisom. Euandros je podpísaný na časti valcovitej mramorovej základne náhrobného pomníka s reliéfnou bustou ženy (tvár je zničená), nájdenej v tesálskej Larise (v starovekej Pelasgiotide).
Ďalší podpis Euandra sa nachádza na veľkom náhrobnom mramorovom pomníku s reliéfmi (nájdenom v dvoch kusoch) objavenom v roku 1945 na nekropole starovekej Léty (v Mygdonii) neďaleko Solúnu. Reliéf ľavej dosky zobrazuje dve stojace ženy oblečené v himatiónoch, ktorých časť zakrýva temeno hlavy (t. j. „zahalené ženy“). Reliéf pravej dosky s podpisom autora zobrazuje mŕtveho Dionysofóna, syna Hippostrata, odetého v chlamyde, vedľa ktorého stojí ďalší mladík v himatióne, obe postavy sú zobrazené spredu. Mramor náhrobku pochádza pravdepodobne z lomov Veroie. Nachádza sa v archeologickom múzeu mesta Solún (pod inventárnymi číslami 1835A a 1835B).
Euandros bol zrejme otcom sochára Adyma z Veroie. Predpokladá sa, že patril do rodiny sochárov, ktorí tvorili najmä v Macedónsku a Tesálii. Obaja sa pravdepodobne špecializovali na náhrobné pomníky a je dosť nezvyčajné, že sa na svoje diela podpisovali, lebo väčšina miestnych sochárov v tej dobe zostávala v anonymite. To naznačuje, že ich meno malo dobrú povesť.
LPP Slovakia

LPP Slovakia je slovenská firma, ktorá prevádzkuje na Slovensku obchody s odevami piatich 
značiek:
Firma je súčasť skupiny LPP S.A., najväčšieho výrobcu oblečenia v strednej a východnej Európe so sídlom v meste Gdaňsk, Poľsko. V roku 2016 mala firma tržby 39 miliónov eur a zisk 597 tisíc eur. V snahe o trvalo udržateľný rozvoj firma používa materiály (línia Eco Aware) šetriace životné prostredie. Spoločnosť si v roku 2020 prenajala skladové priestory vyše 20 tisíc metrov štvorcových v PNK Park Sereď a v roku 2022 prevádzkuje na Slovensku vyše 50 predajní.